text: रविशंकर प्रसाद के बयान पर कांग्रेस नेता मल्लिकार्जुन खड़गे ने कहा कि हम सभी इस बिल का समर्थन करते हैं, लेकिन इसमें निश्चित तौर पर कुछ खामियां हैं, जिन्हें स्टैंडिंग कमेटी में संशोधित किया जाना चाहिए। इसके लिए हम एक साथ बैठकर एक समयबद्ध तरीके से इन खामियों को बाहर निकाल सकते हैं। इसपर रविशंकर प्रसाद ने कहा कि वो तीन तलाक बिल पर कांग्रेस के समर्थन के लिए धन्यवाद करते हैं। उनके जो भी सुझाव हैं, उन्हें हमें बताया जाना चाहिए, अगर वो ठीक लगते हैं, तो उन्हें इस कानून में शामिल किया जा सकता है।